Sportivnyj Klub Armii (internationalt ofte omtalt som SKA Minsk) (russisk: Спортивный Клуб Армии (СКА Минск), dansk oversættelse: Hærens Sportsklub) en håndboldklub fra Minsk i Hviderusland, som i 1980'erne var en af Europas bedste klubber. Klubben blev stiftet i 1976 og blev under ledelse af træneren Spartak Mironovitj hurtigt et af de bedste herrehold i Sovjetunionen. Allerde i 1983 vandt klubben Cup Winners' Cup, hvor den i finalen besejrede SC Empor Rostock fra Østtyskland. Mod slutningen af 1980'erne kom flere europæiske triumfer. Tre gange vandt klubben Mesterholdenes Europa Cup (1987, 1989 og 1990), mens holdet i 1988 endnu en gang sejrede i Cup Winners' Cup.